Etter en rekke hendelser der Kowalski skal ha bistått polske familier i konflikt med det norske Barnevernet, anmodet det norske utenriksdepartementet i januar 2019 Polen om å kalle diplomaten hjem. Den polske utenriksministeren Jacek Czaputowicz etterkom ikke anmodningen og holdt fast på at Kowalski skulle stå i sin stilling frem til han skulle gå av i juni 2019. Norge svarte da med å erklære ham som uønsket i landet.